《登杭州镇海楼》
清代·戴永植

登临一何壮，楼与众山浮。望到海门口，浑疑天尽头。

鱼龙交隐现，芦荻共骚飕。对此茫茫者，何人砥浊流。

作者简介：（1705—1767）清浙江归安人，字宇庭，号农南。雍正十年举人。乾隆初举鸿博，应试落选。任陕西凤县知县，因故削职。后起为湖南龙阳知县，晚为馀姚县教谕。家贫，为诸生时即奔走四方谋生，罢官后生计更趋艰难。工诗文，有“一币孤城半夕阳”、“一匹鹭鸶渔夕阳”之句，号“戴夕阳”。有《汀风阁集》。